**SUSITARIMAS NR. 2**

**DĖL 2022 M. SAUSIO 12 D. 110/10 KV SENDVARIO TRANSFORMATORIŲ PASTOTĖS 110 KV SKIRSTYKLOS REKONSTRAVIMO PROJEKTAVIMO IR STATYBOS DARBŲ PIRKIMO SUTARTIES NR. 22VP-SUT-7 PAKEITIMO**

2023 m. gegužės \_\_\_\_\_ d. Nr.

Vilnius

**LITGRID AB** (toliau — **„Užsakovas**“), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš vienos pusės ir

**UAB „Žilinskis ir Co“** (toliau – **„Rangovas**“), pagal Lietuvos Respublikos įstatymus įsteigta ir veikianti įmonė, juridinio asmens kodas 304317232, kurios registruota buveinė yra Ateities pl. 31, LT-52167 Kaunas, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš kitos pusės,

toliau Užsakovas ir Rangovas kartu vadinami Šalimis, o kiekvienas atskirai — Šalimi,

**ATSIŽVELGDAMI Į TAI, KAD**:

1. Šalys 2022 m. sausio 12 d. sudarė 110/10 kV Sendvario transformatorių pastotės 110 kV skirstyklos rekonstravimo projektavimo ir statybos darbų pirkimo sutartį Nr. 22VP-SUT-7(toliau — Sutartis);
2. Rangovas 2023 m. sausio 25 d. raštu Nr. 05-004/079 „Rangovui mokėtinų sumų perskaičiavimo aktas“ (toliau – Aktas) kreipėsi į Užsakovą dėl Sutarties kainos perskaičiavimo;
3. Sutarties bendrųjų sąlygų 7.3.1 punkte numatyta: „Jei Lietuvos Respublikos statistikos departamento (www.stat.gov.lt) skelbiamo mėnesinio statybos sąnaudų kainų indekso „Inžineriniai statiniai“ (toliau – „Indeksas“) reikšmė per 12 mėnesių arba ilgesnį laikotarpį, kuris skaičiuojamas nuo Sutarties sudarymo (*arba nuo paskutinio Sutarties kainos perskaičiavimo dėl Indekso pokyčio, jei Sutarties kaina buvo perskaičiuojama*), pakinta 10 % arba daugiau, bet kurios iš Šalių iniciatyva gali būti perskaičiuojama Sutarties kaina.“;
4. Sutarties bendrųjų sąlygų 7.3.3 punkte numatyta: „Sutarties kainos perskaičiavimu suinteresuota Šalis parengia Rangovui mokėtinų sumų perskaičiavimo aktą (toliau – „Aktas“) <...>“;
5. Sutarties bendrųjų sąlygų 7.3.4 punkte numatyta: „Rangovui mokėtinos sumos bus perskaičiuojamos tik už tuos Darbus, kurie bus priimti po tinkamai parengto Akto pateikimo kitai Šaliai“;
6. Akte nurodytas mėnesinio statybos sąnaudų kainų indekso „Inžineriniai statiniai“ pokyčio koeficientas 1,1684. Užsakovas įvertinęs šią informaciją nustatė, kad ši informacija ir Rangovo parengtas Aktas atitinka Sutarties reikalavimus;
7. Techninio projekto parengimo kaina, kuri vadovaujantis Sutarties bendrųjų sąlygų 7.3.5 punktu, neperskaičiuojama – 251 500,00 Eur be PVM / 304 315,00 Eur su PVM, neatliktų darbų vertė, kuri gali būti perskaičiuojama, – 1 248 500,00 Eur be PVM / 1 510 685,00 Eur su PVM;
8. Vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio 1 dalies 1 punktu, Sutartis jos galiojimo laikotarpiu gali būti keičiama neatliekant naujos pirkimo procedūros, kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant pirkimo sutarties peržiūros, įskaitant kainos indeksavimą, sąlygas;

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Rangovui mokėtinas sumas perskaičiuoti Sutarties bendrųjų sąlygų 7.3 punkte numatyta tvarka, taikant indekso pokyčio koeficientą - 1,1684.
2. Pakeisti Sutarties specialiųjų sąlygų 9 punktą ir išdėstyti jį taip:

„9. Sutarties kaina [*Sąvoka r*]:

Sutarties kaina be PVM (Darbų kaina): 1 710 247,40 Eur (vienas milijonas septyni šimtai dešimt tūkstančių du šimtai keturiasdešimt septyni eurai, 40 ct);

Pridėtinės vertės mokestis (PVM): 359 151,95 Eur (trys šimtai penkiasdešimt devyni tūkstančiai šimtas penkiasdešimt vienas euras, 95 ct);

Sutarties kaina: 2 069 399,35 Eur (du milijonai šešiasdešimt devyni tūkstančiai trys šimtai devyniasdešimt devyni eurai, 35 ct).

Taikomas kainos apskaičiavimo būdas — fiksuota kaina su peržiūra. Kainos peržiūros tvarka nurodyta Bendrųjų sutarties sąlygų 7.3. punkte.“

1. Rangovui mokėtinas sumas perskaičiuoti tik už tuos darbus, kurie priimami po 2023 m. sausio 25 d.
2. Rangovas ne vėliau kaip per 10 darbo dienų nuo Susitarimo pasirašymo perskaičiuos Sutarties įvykdymo užtikrinimo (banko garantijos) ir statybos darbų ir rangovo civilinės atsakomybės draudimo sumas, atsižvelgdamas į Susitarimo 2 punkte nurodytą perskaičiuotą Sutarties kainą, ir pateiks Užsakovui atnaujintą Sutarties įvykdymo užtikrinimą (banko garantiją) ir statybos darbų ir rangovo civilinės atsakomybės draudimo polisą. Rangovui nepateikus šiame punkte nurodytų dokumentų, Užsakovas turi teisę pasinaudoti Sutarties bendrųjų sąlygų 10.12.8 punkte numatyta banko garantijos aktyvavimo ir (arba) mokėjimų sulaikymo teise.
3. Kitos Sutarties sąlygos nekeičiamos ir lieka galioti visa apimtimi.
4. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
5. Susitarimas įsigalioja nuo jo sudarymo momento ir tampa neatskiriama Sutarties dalimi.
6. Susitarimas pasirašytas Šalių kvalifikuotais elektroniniais parašais.
7. Susitarimo priedas yra neatskiriama šio Susitarimo dalis. Prie Susitarimo pridedama:
   1. Rangovo 2023 m. sausio 25 d. raštas Nr. 05-004/079 „Rangovui mokėtinų sumų perskaičiavimo aktas“.
   2. 2023 m. kovo 10 d. pažyma apie Sutarties vertę Nr. 3.
   3. Rangovo patikslintas darbų žiniaraštis.

**Užsakovo vardu: Rangovo vardu:**

Str